62019TJ0135_INF
Решение на Общия съд (шести състав) от 6 февруари 2020 г. —Corporació Catalana de Mitjans Audiovisuals/EUIPO — Dalmat (LaTV3D)
(Дело T‑135/19)
„Марка на Европейския съюз — Производство по възражение — Заявка за словна марка на Европейския съюз „LaTV3D“ — По-ранна национална словна марка „TV3“ — Относително основание за отказ — Вероятност от объркване — Сходство на услугите — Сходство между знаците — Отличителен характер — Член 8, параграф 1, буква б) от Регламент (ЕС) 2017/1001“
1.
Марка на Европейския съюз — Определение и придобиване на марка на Европейския съюз — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Критерии за преценка
(член 8, параграф 1, буква б) от Регламент 2017/1001 на Европейския парламент и на Съвета)
(вж. т. 16, 56 и 57)
2.
Марка на Европейския съюз — Определение и придобиване на марка на Европейския съюз — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Сходство между съответните стоки или услуги — Допълващ характер на стоките или услугите
(член 8, параграф 1, буква б) от Регламент 2017/1001 на Европейския парламент и на Съвета)
(вж. т. 22)
3.
Марка на Европейския съюз — Определение и придобиване на марка на Европейския съюз — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Сходство между разглежданите марки — Критерии за преценка — Комбинирана марка
(член 8, параграф 1, буква б) от Регламент 2017/1001 на Европейския парламент и на Съвета)
(вж. т. 29—32)
4.
Марка на Европейския съюз — Определение и придобиване на марка на Европейския съюз — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Словни марки „LaTV3D“ и „TV3“
(член 8, параграф 1, буква б) от Регламент 2017/1001 на Европейския парламент и на Съвета)
(вж. т. 49, 55 и 67—70)
Предмет
Жалба срещу решението на втори апелативен състав на EUIPO от 13 декември 2018 г. (преписка R 874/2018‑2), постановено в производство по възражение със страни Corporació Catalana de Mitjans Audiovisuals и г‑н Dalmat
Диспозитив
1)
Отменя решението на втори апелативен състав на Службата на Европейския съюз за интелектуална собственост (EUIPO) от 13 декември 2018 г. (преписка R 874/2018‑2) в частта, в която изключва наличието на вероятност от объркване по отношение на услугите, които са различни от „устни[те] и писмени[те] преводачески“ услуги от клас 41 по смисъла на ревизираната и изменена Ницска спогодба относно Международната класификация на стоките и услугите за регистрация на марки от 15 юни 1957 г.
2)
Отхвърля жалбата в останалата ѝ част.
3)
Всяка страна понася направените от нея съдебни разноски.